Ο αριθμός φοιτητών του Τμήματος Νοσηλευτικής Δι.Πα.Ε. (νέο πρόγραμμα σπουδών) είναι 30 άτομα

* Έναρξη Πρακτικής Άσκησης ΔΙΠΑΕ: 01/4/2023
* Λήξη Πρακτικής Άσκησης ΔΙΠΑΕ: 31/5/2023

Αναφορικά με τη διαδικασία τοποθέτησης των φοιτητών ΠΑ του τρέχοντος εξαμήνου, Εαρινό Εξάμηνο 2023, οι φοιτητές θα υποβάλλουν ηλεκτρονικά αίτηση-δήλωση, ακολουθώντας τον σύνδεσμο [https://praktiki.ihu.gr/crm](https://emea01.safelinks.protection.outlook.com/?url=https%3A%2F%2Fpraktiki.ihu.gr%2Fcrm&data=05%7C01%7C%7C802aeb6719e44692fb9708db10d9cf9d%7C84df9e7fe9f640afb435aaaaaaaaaaaa%7C1%7C0%7C638122301051948914%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=naIn9d5%2BITOj3CEvdMWwVV6lOE2ErUCw5Ypm0Gi1Eew%3D&reserved=0)

Χρησιμοποιώντας τους **κωδικούς του UniPortal**, στο χρονικό διάστημα **22/02/2023 με 05/03/2023** νέο Πληροφοριακό Σύστημα του Γραφείου Πρακτικής Άσκησης εφόσον πληρούν τις προϋποθέσεις για ΠΑ.

Δικαιολογητικά, αιτήσεις ΠΑ, καθώς επίσης και αιτήσεις για διόρθωση στοιχείων των αιτήσεων **μετά από τις 5.3.2023** δε θα γίνονται δεκτά. Ο φοιτητής θα πρέπει κατά τη διάρκεια υποβολής των αιτήσεων να αναζητήσει και να καταλήξει σε φορέα απασχόλησης.

ΤΑ ΝΕΑ ΕΝΤΥΠΑ ΚΑΙ ΤΑ ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ ΠΟΥ ΑΦΟΡΟΥΝ ΤΗΝ ΕΝΑΡΞΗ ΤΗΣ ΠΡΑΚΤΙΚΗΣ ΑΣΚΗΣΗΣ **ΘΑ ΕΙΝΑΙ ΑΝΕΒΑΣΜΕΝΑ ΠΛΗΡΩΣ ΑΠΟ ΤΟ ΦΟΙΤΗΤΗ** ΣΤΟ ΠΛΗΡΟΦΟΡΙΑΚΟ ΣΥΣΤΗΜΑ ΤΟΥ ΓΡΑΦΕΙΟΥ ΠΡΑΚΤΙΚΗΣ ΑΣΚΗΣΗΣ.

Ο φοιτητής οφείλει να προσκομίσει μετά τη λήξη της προθεσμίας υποβολής των αιτήσεων ΠΑ, υπογεγραμμένα στον Επιστημονικά Υπεύθυνο του Τμήματος τα ακόλουθα έντυπα:

1. ΑΙΤΗΣΗ-ΔΗΛΩΣΗ ΑΤΟΜΙΚΩΝ ΣΤΟΙΧΕΙΩΝ ΦΟΙΤΗΤΗ/ΤΡΙΑΣ ΓΙΑ ΠΡΑΚΤΙΚΗ ΑΣΚΗΣΗ ΕΣΠΑ εκτυπωμένη και υπογεγραμμένη, την οποία συμπληρώνετε στην πλατφόρμα του ΕΣΠΑ.
2. ΑΙΤΗΣΗ ΜΟΡΙΟΔΟΤΗΣΗΣ ΩΦΕΛΟΥΜΕΝΟΥ ΦΟΙΤΗΤΗ εκτυπωμένη και υπογεγραμμένη, την οποία συμπληρώνετε μέσω του ΠΣ του ΓΠΑ ΕΣΠΑ.
3. ΥΠΕΥΘΥΝΗ ΔΗΛΩΣΗ για προσωπικά δεδομένα (την προμηθεύεται ο φοιτητής από την ιστοσελίδα praktiki.teithe.gr/Φοιτητές/Έντυπα)
4. ΒΕΒΑΙΩΣΗ ΕΡΓΟΔΟΤΗ ΠΑ ΕΕ2023, εκτυπωμένη και υπογεγραμμένη
5. [ΔΗΛΩΣΗ ΦΟΡΕΑ ΑΠΑΣΧΟΛΗΣΗΣ ΓΙΑ ΠΡΑΚΤΙΚΗ ΑΣΚΗΣΗ ΦΟΙΤΗΤΩΝ,](https://emea01.safelinks.protection.outlook.com/?url=https%3A%2F%2Fpraktiki.teithe.gr%2Fwp-content%2Fuploads%2F2022%2F02%2F%25CE%2594%25CE%25AE%25CE%25BB%25CF%2589%25CF%2583%25CE%25B7-%25CE%25A6%25CE%25BF%25CF%2581%25CE%25AD%25CE%25B1-%25CE%2591%25CF%2580%25CE%25B1%25CF%2583%25CF%2587%25CF%258C%25CE%25BB%25CE%25B7%25CF%2583%25CE%25B7%25CF%2582-%25CE%25A0%25CE%2591-%25CE%2591%25CE%2591.pdf&data=05%7C01%7C%7C802aeb6719e44692fb9708db10d9cf9d%7C84df9e7fe9f640afb435aaaaaaaaaaaa%7C1%7C0%7C638122301051948914%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=g1semYSCBEzZWBhHoErc3ylyZTAixaFNyfA2XU3vCMg%3D&reserved=0) εκτυπωμένη και υπογεγραμμένη
6. ΔΗΛΩΣΗ ΦΟΙΤΗΤΗ ΓΙΑ ΠΡΑΚΤΙΚΗ ΑΣΚΗΣΗ ΣΤΗ ΓΡΑΜΜΑΤΕΙΑ, εκτυπωμένη και υπογεγραμμένη

Η Τριμελής Επιτροπή Αξιολόγησης (επιτροπή πρακτικής άσκησης) θα πρέπει μετά τη συγκέντρωση των απαραίτητων δικαιολογητικών να καταρτίσει προσωρινό πίνακα κατάταξης των υποψηφίων φοιτητών ΠΑ ΕΣΠΑ ΕΕ2023 που θα χρηματοδοτηθούν μέσω ΕΣΠΑ, με τη μοριοδότησή τους, ανεξάρτητα αν οι αιτήσεις ΠΑ είναι περισσότερες ή όχι από τις διαθέσιμες θέσεις ΠΑ.

Μετά την ανάρτηση των Προσωρινών Αποτελεσμάτων, αφού εφαρμόζονται τα κριτήρια επιλογής φοιτητών ΠΑ, θα ακολουθήσει περίοδος ενστάσεων πέντε (5) ημερολογιακών ημερών. Τις ενστάσεις τις εξετάζει η ορισμένη από τη Συνέλευση του Τμήματος Επιτροπή Αξιολόγησης των Ενστάσεων ΠΑ του Τμήματος.

Μετά την εισήγηση της Τριμελούς Επιτροπής Αξιολόγησης  ΠΑ η οριστικοποίηση της επιλογής των φοιτητών ΠΑ του εξαμήνου θα πραγματοποιηθεί με απόφαση Συνέλευσης του τμήματος σύμφωνα με το επισυναπτόμενο χρονοδιάγραμμα.

Δεν υπάρχει δέσμευση και διαχωρισμός των θέσεων σε δημόσιο & ιδιωτικό τομέα, οπότε μπορείτε να τοποθετείτε φοιτητές ανάλογα με τη διαθεσιμότητα των θέσεων που έχετε. Σας υπενθυμίζουμε όμως ότι το πρόγραμμα απαιτεί κατ’ ελάχιστον 55% τοποθέτηση στον Ιδιωτικό Τομέα. Ως εκ τούτου θα πρέπει να γίνεται προσπάθεια προς αυτή την κατεύθυνση.

Η αποζημίωση των φοιτητών από το πρόγραμμα είναι **280€ μηνιαίως για πλήρη απασχόληση ενώ προσαρμόζεται αναλογικά για την μερική απασχόληση.**

Σημειώνουμε, ότι  **ο φορέας απασχόλησης δεν θα έχει την υποχρέωση να καταβάλλει οποιαδήποτε αμοιβή στον φοιτητή ΠΑ είτε πραγματοποιεί την πρακτική του άσκηση στον Δημόσιο είτε στον Ιδιωτικό Τομέα**.

Ενώ **η ασφάλιση κατά επαγγελματικού κινδύνου (10,90**€) **θα βαρύνει αποκλειστικά τον φορέα απασχόλησης** και όχι το ΔΙΠΑΕ.

Επιπλέον, σας ενημερώνουμε ότι αναπροσαρμόστηκε το τεκμαρτό ημερομίσθιο της 12ης ασφαλιστικής κλάσης από 10,11€ σε 10,90€ (43,58€ \* 25=1089,50€ \* 1%=10,90€).

Ο φορέας απασχόλησης είναι υποχρεωμένος να αναγγείλει στο ΕΡΓΑΝΗ την έναρξη πρακτικής άσκησης του ασκούμενου φοιτητή μέσω των Εντύπων Ε 3.5 ΟΑΕΔ και Ε 4 στην Επιθεώρηση Εργασίας (Σ.Ε.Π.Ε.).

ΕΝΤΥΠΑ

Συνημμένα θα βρείτε τα επικαιροποιημένα έντυπα για τη διαδικασία τοποθέτησης των φοιτητών του νέου προγράμματος σπουδών στο Εαρινό Εξάμηνο 2023. Παρακαλείσθε να χρησιμοποιείτε ΜΟΝΟ τα επισυναπτόμενα έντυπα καθώς έχουν αλλάξει και περιέχουν νέες προσθήκες:

1. Δήλωση Ατομικών Στοιχείων Φοιτητή

2. Βεβαίωση Απασχόλησης & Ασφάλισης από τον Εργοδότη

3. Ενημερωτικό έντυπο Φοιτητή – Εργοδότη

4. Αίτηση Φοιτητή στη Γραμματεία ότι ο φοιτητής πληροί τις προϋποθέσεις.

5. Υπεύθυνη Δήλωση για προστασία προσωπικών Δεδομένων.

6. Δήλωση Μοριοδότησης ωφελούμενου – Φοιτητή για Πρακτική Άσκηση

7. Δήλωση Φορέα Απασχόλησης για Πρακτική Άσκηση Φοιτητών μέσω ΕΣΠΑ

Τα έντυπα αυτά μπορείτε να τα προμηθευτείτε και από την ιστοσελίδα μας, ακολουθώντας το σύνδεσμο:

[https://praktiki.teithe.gr/entypa-foithth/](https://emea01.safelinks.protection.outlook.com/?url=https%3A%2F%2Fpraktiki.teithe.gr%2Fentypa-foithth%2F&data=05%7C01%7C%7C802aeb6719e44692fb9708db10d9cf9d%7C84df9e7fe9f640afb435aaaaaaaaaaaa%7C1%7C0%7C638122301051948914%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=JCiO6ISHFDpo686joejh%2Flzq%2BSRByzhNpJ2oW8lEOeM%3D&reserved=0)

ΤΡΑΠΕΖΙΚΟΣ ΛΟΓΑΡΙΑΣΜΟΣ

Σας υπενθυμίζουμε ότι οι φοιτητές που θα πραγματοποιήσουν ΠΑ στο Εαρινό Εξάμηνο 2023 θα πρέπει να έχουν Τραπεζικό λογαριασμό στην Τράπεζα Πειραιώς.

Επισημαίνεται ότι το ονοματεπώνυμο του δικαιούχου-φοιτητή θα πρέπει να εμφανίζεται πρώτο στην ενδεχόμενη λίστα συνδικαιούχων.

 ΑΤΛΑΣ

Ολοι οι φοιτητές που θα πραγματοποιήσουν την πρακτική άσκηση θα πρέπει να έχουν δημιουργήσει προφίλ στο πληροφοριακό σύστημα ΑΤΛΑΣ για να είναι δυνατή η αντιστοίχιση της θέσης από τον υπεύθυνο πρακτικής άσκησης ΕΣΠΑ και για να εκδοθεί η Σύμβαση Εργασίας Φοιτητή.